# Partit Comunista de l'Índia (Maoista)

El Partit Comunista de l'Índia (Maoista) és un partit polític d'ideologia maoista de l'Índia, prohibit pel govern indi per impulsar la lluita armada contra el mateix. El partit ha estat designat com a organització terrorista a l'Índia en virtut de la Llei de prevenció d'activitats il·legals des de 2009.
L'any 2006, el primer ministre Manmohan Singh es va referir als maoistes com "el repte de seguretat interna més gran" per a l'Índia, i va dir que "els sectors desfavorits i alienats de la població" formen la columna vertebral del moviment maoista a Índia.

## Formació

Va ser fundat el 21 de setembre de 2004 després de la unificació del Partit Comunista de l'Índia (Marxista-Leninista) de la Guerra Popular i el Centre Comunista Maoista de l'Índia. Més tard, al 2014, el Partit Comunista de l'Índia (Marxista-Leninista) Naxalbari també es va incorporar al PCI(m)

## Ideologia

El PCI(m) considera que l'estat indi està "dirigit per una col·laboració d'imperialistes, la burgesia compradora i els senyors feudals". Després de la fusió, es va anunciar que el Partit seguiria el marxisme-leninisme-maoisme com a "base ideològica que guiaria el seu pensament en tots els àmbits de les seves activitats", incloent la guerra popular prolongada per soscavar i prendre el poder de l'estat.
La ideologia del PCI(m) està continguda en el "Programa del partit". En el document, els maoistes denuncien la globalització com una guerra al poble per part dels fonamentalistes del mercat i el sistema de castes com una forma d'opressió social. El Partit afirma que estan duent a terme una "guerra popular", un enfocament estratègic desenvolupat per Mao Zedong durant la fase de la guerra de guerrilles del Partit Comunista Xinès. El seu objectiu final és instal·lar un "govern popular" mitjançant una Nova Revolució Democràtica.

## Localització

El CPI(m) opera actualment en el cinturó forestal al voltant de l'Índia central, en els estats de Chhattisgarh, Bihar, Maharashtra, Andhra Pradesh, Jharkhand i Orissa. El Partit pretén consolidar el seu poder en aquestes regions i establir una Zona Revolucionària Compacta des de la qual avançar la guerra popular a altres parts de l'Índia.
Les forces insurgents s'han anat reduint progressivament des de l'anomenada Operació Cacera Verda, una gran ofensiva desenvolupada des del 2009 pel govern indi i les forces paramilitars o de seguretat dels estats, que van desgastar la guerrilla amb enormes pèrdues entre morts, detinguts i rendicions.
Les operacions antiterroristes no van estar exentes de polèmiques. L'Estat de Chhattisgarh, per exemple, va patrocinar la formació de la milicia Salwa Judum (que significa "marxa per la pau" en llengua gondi), acusada al llarg dels anys d'utilitzar milers de nens soldats, de "perpetrar atrocitats i abusos contra les dones", cremar persones vives, i el saqueig de propietats i la destrucció de cases.

## Referències

* ↑ Latinoamericano, Resumen. «India. Entrevista con el Partido Comunista de la India (maoísta), también conocido como los naxalitas» (en castellà), 12-11-2021. [Consulta: 1r setembre 2023].
* ↑ «Maoists fourth deadliest terror outfit after Taliban, IS, Boko Haram: Report». The Times of India, 16-09-2016. ISSN: 0971-8257.
* ↑ «The red heart of India». The Economist. ISSN: 0013-0613.
* ↑ «India's Ragtag Band of Maoists Takes Root Among Rural Poor» (en anglès). The Washington Post Company.
* ↑ «CPI(ML) Naxalbari, CPI(Maoist) merge» (en Indian English). The Hindu, 30-04-2014. ISSN: 0971-751X.
* ↑ «Several leaders in jail, Ganapathy had to address his fighting men» (en anglès). Hindustan Times, 2013. Arxivat de l'original el 2014-03-15. [Consulta: 2023].
* 1 2 «Communist Party of India-Maoist (CPI-Maoist) - Left Wing Extremism(Naxalite), India, South Asia Terrorism Portal». [Consulta: 1r setembre 2023].
* ↑ Anand, Vinod «Naxalite ideology, strategy and tactics». Studies & Comments 9 – Security in South Asia: Conventional and Unconventional Factors of Destabilization., 2009, pàg. 19-32. Arxivat de l'original el 2012-05-18 [Consulta: 1r setembre 2023].
* ↑ «Green Hunt: the anatomy of an operation» (en Indian English). The Hindu, 05-02-2010. ISSN: 0971-751X.
* ↑ «datasheet-terrorist-attack-surrender». [Consulta: 1r setembre 2023].
* ↑ «Wayback Machine». Arxivat de l'original el 2011-07-27. [Consulta: 1r setembre 2023].
* ↑ «Report recommends withdrawal of Salwa Judum» (en anglès). The Hindu, 2007. Arxivat de l'original el 2007-01-21. [Consulta: 1r setembre 2023].
* ↑ «His Brother Was Burnt Alive» (en anglès). Tehelka, 2012. Arxivat de l'original el 2013-09-28. [Consulta: 1r setembre 2023].
* ↑ «Salwa Judum victims assured of relief» (en anglès). The Hindu, 2008. Arxivat de l'original el 2008-12-26. [Consulta: 1r setembre 2023].

## Vegeu més

* Insurgència naxalita
* Maoisme
* Partit Comunista de les Filipines